د افغانی سرې میاشتې ټولنې له لوری د غزنی ولایت مرکز کې پر 1000 بیوزلو,معیوبو او غریبو کورنیو 62 ټنه خوراکی توکی ووېشل شول! نن دوشنبه د روان ۱۴۴۵ سپوږمیز کال د ربیع الاول میاشتې ۱۷مه نېټه، د افغانی سرې میاشتې ټولنې مرکزی سویل لویدیځ زون رئیس ښاغلی نور الحق "یوسفی" د اسلامی همکاریو سازمان (OIC) استازو د غزنی ولایتی څانګې رئیس ښاغلی مولوی نورالهداء "شاکر" ګڼ شمېر رضاکارانو او رسنیو په شتون کې د (OIC) اسلامی همکاریو سازمان لخوا مرسته شوی 62 ټنه خوراکی توکی د زون او څانګې BDRT ګډو ټیمونو لخوا په 1000 بیوزلو,معیوبو او غریبو کورنیو ووېشل شول. په یادو توکو کې هرې کورنۍ ته ۴۰کیلو اوړه، ۵کیلو وریجې، ۵لېتره مایع غوړی، ۵کیلو لوبیا، ۵ کیلو بوره، ۲ کیلو خرما شامل وو. باید وویل شی چې د افغانی سرې میاشتې ټولنې له لوری یوه ورځ مخکې هم په همدې ولایت کې پر 700 کونډو او بې سرپرستو میرمنو نغدې پیسلې ویشلې وې. "د غزنی ولایتی څانګې د خپرونو مدیریت"